ai4bharat/Pralekha huggingface dataset:
কৃষিমন্ত্রক
জাতীয় বাঁশ মিশন ভারতে বাঁশ ক্ষেত্রের সুযোগ-সুবিধা ও প্রতিবন্ধকতা বিষয়ে ২৫-২৬ ফেব্রুয়ারি একটি জাতীয় সম্মেলনের আয়োজন করেছে
নয়াদিল্লী, ২৭ ফেব্রুয়ারি, ২০২১
কৃষি সহযোগিতা ও কৃষণ কল্যাণ দপ্তরের উদ্যোগে জাতীয় বাঁশ মিশন ২৫-২৬ ফেব্রুয়ারি ভাচুয়াল প্ল্যাটফর্মে দেশের বাঁশ ক্ষেত্রের সুযোগ-সুবিধা ও প্রতিবন্ধকতা বিষয়ে একটি জাতীয় পরামর্শ শীর্ষক সম্মেলনের আয়োজন করে। নীতি আয়োগ ও ইনভেস্ট ইন্ডিয়ার যৌথ উদ্যোগে জাতীয় বাঁশ মিশন এই অনুষ্ঠানের আয়োজন করে। এই অনুষ্ঠানের মূল উদ্দেশ্যই হল সামগ্রিক মূল্য শৃঙ্খল যুক্ত করে বাঁশ বাস্তুতন্ত্রের বিষয়ে প্রচার ও সার্বিক বিকাশ ঘটানো। এই অনুষ্ঠানে বিভিন্ন ক্ষেত্রের সঙ্গে যুক্ত ব্যক্তি ও বিশেষজ্ঞদের কাছ থেকে মতামত গ্রহণ করা হয় এবং এই ক্ষেত্রে সমস্যাগুলির সমাধানের প্রয়াস চালানো হয়।
২৫ ফেব্রুয়ারি কেন্দ্রীয় অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রী নীতিন গড়করি এই সম্মেলনের উদ্বোধন করেন। উপস্থিত ছিলেন কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর, নীতি আয়োগের ভাইস চেয়ারম্যান ডঃ রাজীব কুমার সহ বিশিষ্ট ব্যক্তিবর্গ। আলোচনায় বিশিষ্ট ব্যক্তিবর্গ বাঁশ চাষ, গবেষণা, এই ক্ষেত্রে শিল্পোদ্যোগ ও উদ্ভাবনী বিভিন্ন বিষয় নিয়ে মতপ্রকাশ করেন। আত্মনির্ভর ভারত গঠনে বাঁশ ক্ষেত্রের বিভিন্ন দিক নিয়ে আলোচনা চালানো হয়। একইসঙ্গে এই ক্ষেত্রের বিভিন্ন সমস্যার সমাধানে বেশকিছু গুরুত্বপূর্ণ চিন্তাভাবনাও তুলে ধরা হয়।
২৬ ফেব্রুয়ারি সম্মেলনের সমাপ্তি অধিবেশনে বক্তব্য রাখেন অতিরিক্ত সচিব ডঃ অলকা ভার্গভ। আগামীদিনে এই ক্ষেত্রের অগ্রগতির বিভিন্ন দিক নিয়ে আলোকপাত করেন তিনি। ভারতীয় বাঁশ ক্ষেত্রের সম্ভাবনাময় বিষয়ে বক্তব্য রাখেন বিশিষ্ট ব্যক্তিবর্গ। উত্তর পূর্বাঞ্চল থেকে বাঁশ পরিবহণের ক্ষেত্রে খরচ সাপেক্ষ হয়ে পরেছে। তাই পরিবহণ খরচ কমাতে জলপথ ব্যবহার এবং পরিবহণ ক্ষেত্রে ভর্তুকির সুযোগ-সুবিধা নিয়ে আলোচনা চালানো হয়। বাঁশ ক্ষেত্রে শিল্পোদ্যোগ ও স্টার্টআপ গঠনের বিষয়ে কি পদক্ষেপ গ্রহণ করা প্রয়োজন তা নিয়েও আলোচনা হয়।
প্রধানমন্ত্রীরদপ্তর
প্রধানমন্ত্রী চলতি বছরের এপ্রিল মাসে রায়বরেলির মডার্ন রেল কোচ ফ্যাক্টরি ১০ হাজার কোচ তৈরির নতুন রেকর্ডের প্রশংসা করেছেন
নয়াদিল্লি, ০৫ মে, ২০২৩
প্রধানমন্ত্রী, শ্রী নরেন্দ্র মোদী চলতি বছরের এপ্রিল মাসে রায়বরেলির মডার্ন রেল কোচ ফ্যাক্টরি ১০ হাজার কোচ তৈরির নতুন রেকর্ডের প্রশংসা করেছেন।
রেল মন্ত্রকের একটি ট্যুইট শেয়ার করে প্রধানমন্ত্রী বলেন, “চমৎকার! এটি 'মেক ইন ইন্ডিয়া' এবং রেলওয়ে ক্ষেত্রকে শক্তিশালী করার প্রচেষ্টার একটি অংশ”।
PG/AB/SB
(
প্রতিরক্ষামন্ত্রক
ভারতীয় নৌবাহিনী, কোভিড–১৯ মহামারীর মোকাবিলায় লকডাউন ব্যবস্থার মধ্যে তাদের বিশাখাপত্তনমের এয়ারফিল্ডটি ২৪ ঘন্টা ব্যবহারের সুযোগ দিচ্ছে
নতুন দিল্লি, ১৪ এপ্রিল, ২০২০
কোভিড–১৯ এর মহামারী সংক্রমণ আটকাতে দেশজুড়ে যে লকডাউন জারি করা হয়েছে, নৌবাহিনীর পূর্বাঞ্চলীয় কমান্ডের বিশাখাপত্তনম এয়ারফিল্ডটি ২৪ ঘন্টা ব্যবহারের সুযোগ করে দিয়েছে আইএনএস ডেগা। এই এয়ারফিল্ড নিরাপদে ব্যবহার করার জন্য নৌবাহিনী সমস্ত ব্যবস্থা করেছে। এরফলে বিশেষ বিমানের উড়ান ছাড়াও স্পাইসজেটের পণ্যপরিবাহী বিমানও এখান থেকে ওঠা - নামা করছে। লকডাউনের পর, ১৫টি পণ্যবাহী বিমান এই এয়ারফিল্ড ব্যবহার করেছে।
ভারতীয় নৌবাহিনী ২৪ ঘন্টাই এখান থেকে সমুদ্রে নজরদারী চালায়। ডরনিয়ের স্কোয়াড্রনের ইএনসি, আইএনএএস ৩১১, এখান থেকে সমুদ্রে নিয়মিত নজরদারী চালায়। যে কোনো জরুরী পরিস্থিতিতে প্রয়োজনীয় ব্যবস্থা নিতে বিশাখাপত্তনমের এই এয়ারফিল্ডটি প্রস্তুত রয়েছে।
(CG/CB
স্বাস্থ্যওপরিবারকল্যাণমন্ত্রক
কেন্দ্রীয় স্বাস্থ্য সচিব নোভেল করোনা ভাইরাসজনিত পরিস্থিতির পর্যালোচনা করেছেন
নয়াদিল্লি, ৮ ফেব্রুয়ারি, ২০২০
কেন্দ্রীয় স্বাস্থ্য ও পরিবারকল্যাণ সচিব শ্রীমতী প্রীতি সুদান আজ নোবেল করোনা ভাইরাসজনিত পরিস্থিতি নিয়ে সংশ্লিষ্ট দপ্তরের আধিকারিকদের সঙ্গে পর্যালোচনা বৈঠক করেন। তিনি বর্তমান পরিস্থিতি নিয়ে আলোচনার পাশাপাশি, এই ভাইরাসজনিত অসুখ ছড়িয়ে পড়া রুখতে প্রস্তুতিও খতিয়ে দেখেন।
নির্দিষ্ট বিমানবন্দরগুলিতে সিঙ্গাপুর ও থাইল্যান্ড থেকে আসা সমস্ত বিমানযাত্রীদের পাশাপাশি, হংকং ও চিন থেকে আসা বিমানগুলির যাত্রীদেরও স্বাস্থ্য পরীক্ষা করা হচ্ছে। বর্তমানে ২১টি বিমানবন্দর, সমুদ্রবন্দর এবং স্থলবন্দরগুলিতে যাত্রীদের স্বাস্থ্য পরীক্ষা চলছে। এছাড়াও, এখনও পর্যন্ত ১,৬০০-রও বেশি বিমানের ১ লক্ষ ৭৬ হাজারের বেশি যাত্রীর স্বাস্থ্য পরীক্ষা করা হয়েছে। নোবেল করোনা ভাইরাসজনিত পরিস্থিতির মোকাবিলায় রাজ্য ও কেন্দ্রশাসিত অঞ্চলগুলিকে কেন্দ্রীয় স্বাস্থ্য ও পরিবারকল্যাণ মন্ত্রকের পক্ষ থেকে সম্ভাব্য সবরকম সহায়তার আশ্বাস দেওয়া হয়েছে।
স্বাস্থ্যকর্মী ও আধিকারিকদের নিয়মিতভাবে এই ভাইরাস সম্পর্কে আরও বেশি তথ্যাভিজ্ঞ করে তোলা হচ্ছে। গ্রামসভাগুলিতেও এই ভাইরাসের বিভিন্ন লক্ষণ, প্রতিকার প্রভৃতি সম্পর্কে মানুষকে সচেতন করে তুলতে কর্মসূচি নেওয়া হয়েছে। ৩২টি রাজ্য ও কেন্দ্রশাসিত অঞ্চল থেকে ৭,৯৯৪ জন ব্যক্তিকে বর্তমানে নজরদারির আওতায় রাখা হয়েছে। ভাইরাসজনিত অসুখ নিয়ন্ত্রণ ও প্রতিকারে সর্বোচ্চ অগ্রাধিকার দেওয়া হচ্ছে। সমস্ত রাজ্যকে দ্রুত পরিস্থিতি মোকাবিলা বাহিনী তৈরি রাখার পরামর্শ দেওয়া হয়েছে।
এখনও পর্যন্ত ১,৪৪৯টি নমুনা পরীক্ষা করে দেখা হয়েছে। তিনটি বাদে বাকি সমস্ত নমুনায় ভাইরাসের উপস্থিতি প্রমাণিত হয়নি। যে তিনটি নমুনায় ভাইরাসের উপস্থিতি মিলেছে, সেগুলি কেরল থেকে।
CG/BD/DM
(Visitor Counter : 69
নারীওশিশুবিকাশমন্ত্রক
বেটি বাঁচাও, বেটি পড়াও নির্দেশিকা অনুযায়ী বিশেষ টাস্ক ফোর্স গঠন
নয়াদিল্লি, ১১ জুলাই, ২০১৯
‘বেটি বাঁচাও, বেটি পড়াও’ প্রকল্পের নির্দেশিকা অনুযায়ী, পশ্চিমবঙ্গ ছাড়া প্রতিটি রাজ্য এবং কেন্দ্রশাসিত অঞ্চল মুখ্যসচিব বা প্রশাসনিক প্রধানের নেতৃত্বে বিশেষ টাস্ক ফোর্স গঠন করেছে। এ পর্যন্ত পাওয়া তথ্যানুযায়ী, ৪০৫টি জেলার মধ্যে ৩৯০টি জেলায় জেলা-ভিত্তিক টাস্ক ফোর্স গঠন করা হয়েছে। ১২টি রাজ্য ও কেন্দ্রশাসিত অঞ্চলে ব্লকস্তরে কমিটি গঠন করা হয়েছে।
রাজ্যসভায় এক প্রশ্নের লিখিত জবাবে এই তথ্য জানিয়েছেন মহিলা ও শিশুবিকাশ মন্ত্রী শ্রীমতি স্মৃতি জুবিন ইরানি।
CG/SS/DM
(Visitor Counter : 66
সামাজিকন্যায়ওক্ষমতায়নমন্ত্রক
সামাজিক ন্যায় ও ক্ষমতায়ন মন্ত্রকের ২৪x৭ নিঃশুল্ক মানসিক স্বাস্থ্য পুনর্বাসন হেল্প লাইন౼ কিরণের সূচনা স্থগিত
নতুনদিল্লি, ২৬শে আগস্ট, ২০২০
কেন্দ্রীয় সামাজিক ন্যায় ও ক্ষমতায়ন মন্ত্রক দুঃখের সঙ্গে জানিয়েছে, অনিবার্য কারণে আগামীকাল ভার্চ্যুয়ালি ‘কিরণ’ নিঃশুল্ক মানসিক স্বাস্থ্য পুনর্বাসন হেল্প লাইনের সূচনা করা হবে না। ১৮০০-৫৯৯-০০১৯ এই নম্বরটি চালু করার নতুন দিন পরবর্তীতে জানিয়ে দেওয়া হবে। এই পিছিয়ে দেবার কারণে যে অসুবিধা হল, মন্ত্রক তার জন্য ক্ষমা প্রার্থনা করেছে।
CG/CB
(Visitor Counter : 125
প্রধানমন্ত্রীরদপ্তর
প্রধানমন্ত্রী ৫ই জানুয়ারী কোচি – ম্যাঙ্গালুরু প্রাকৃতিক গ্যাস পাইপ লাইন জাতির উদ্দেশে উৎসর্গ করবেন
নতুন দিল্লি, ৩য় জানুয়ারী, ২০২১
প্রধানমন্ত্রী শ্রী নরেন্দ্র মোদী ৫ই জানুয়ারী বেলা ১১টার সময় ভিডিও কনফারেন্সের মাধ্যমে কোচি – ম্যাঙ্গালুরু প্রাকৃতিক গ্যাস পাইপ লাইন জাতির উদ্দেশে উৎসর্গ করবেন। “এক দেশ, এক গ্যাস গ্রিড” গড়ার লক্ষ্যে এটি একটি গুরুত্বপূর্ণ পদক্ষেপ। কর্ণাটক ও কেরালার রাজ্যপাল ও মুখ্যমন্ত্রীরা ছাড়াও পেট্রোলিয়াম ও প্রাকৃতিক গ্যাস মন্ত্রী এই অনুষ্ঠানে উপস্থিত থাকবেন।
পাইপ লাইন সম্পর্কেঃ-
গেইল  লিমিটেড, ৪৫০ কিলোমিটার দীর্ঘ এই পাইপ লাইন বসানোর কাজ করেছে। এর মাধ্যমে দৈনিক ১ কোটি ২০ লক্ষ মেট্রিক স্ট্যান্ডার্ড ঘন মিটার গ্যাস পরিবহণ হবে। কেরালার কোচিতে তরলীকৃত প্রাকৃতিক গ্যাসের থেকে গ্যাস উৎপাদন করে সেই প্রাকৃতিক গ্যাস কর্ণাটকের দক্ষিণ কান্নাডা জেলার ম্যাঙ্গালুরুতে পাঠানো হবে। এই পাইপলাইন এর্নাকুলাম, ত্রিশুর, পালাক্কাড়, মালাপ্পুরম, কোঝিকোড়, কান্নুর ও কাসারগড় জেলার মধ্য দিয়ে গেছে। পুরো প্রকল্পের জন্য ব্যয় হয়েছে ৩০০০ কোটি টাকা। ১২ লক্ষ কর্মদিবসে এর কাজ শেষ হয়েছে। ১০০টির বেশি জায়গায় জলাশয়ে থাকায় এই পাইপ লাইন বসানোর সময়ে প্রযুক্তিগত চ্যালেঞ্জের মোকাবিলা করা হয়েছে। হরাইজেন্টাল ডিরেকশনাল ড্রিলিং পদ্ধতিতে পুরো কাজটি করা হয়েছে।
এই পাইপ লাইনের মাধ্যমে পরিবহণ ক্ষেত্রে কমপ্রেস্ড ন্যাচারাল গ্যাস এবং বাড়ি বাড়ি পাইপ লাইনের মাধ্যমে প্রাকৃতিক গ্যাস সরবরাহ করা হবে, যা পরিবেশ বান্ধব ও ব্যয় সাশ্রয়ী । এর মাধ্যমে জেলাজুড়ে প্রাকৃতিক গ্যাস বাণিজ্যিক ও ব্যক্তিগত কাজে ব্যবহারের জন্য সরবরাহ করা যাবে। পরিবেশ বান্ধব জ্বালানী ব্যবহারের ফলে বায়ুদূষণ কমবে এবং বাতাসের গুণমান বৃদ্ধি পাবে।
প্রধানমন্ত্রীরদপ্তর
অন্ধ্রপ্রদেশের প্রাক্তন মুখ্যমন্ত্রী কে রোসাইয়া গারু’র প্রয়াণে প্রধানমন্ত্রীর শোক প্রকাশ
নয়াদিল্লি, ০৪ ডিসেম্বর, ২০২১
প্রধানমন্ত্রী শ্রী নরেন্দ্র মোদী অন্ধ্রপ্রদেশের প্রাক্তন মুখ্যমন্ত্রী কে রোসাইয়া গারুর প্রয়াণে শোক প্রকাশ করেছেন।
এক ট্যুইটে প্রধানমন্ত্রী বলেছেন, “কে রোসাইয়া গারুর প্রয়াণে শোকাহত। আমি তাঁর সঙ্গে কথপোকথনের কথা স্মরণ করতে পারছি, যখন আমরা দু’জনেই মুখ্যমন্ত্রী হিসাবে কাজ করতাম। তিনি পরবর্তী সময়ে তামিলনাডুর রাজ্যপালও ছিলেন। জনসেবায় তাঁর অবদান স্মরণীয় হয়ে থাকবে। তাঁর পরিবার ও অনুগামীদের প্রতি সমবেদনা জানাচ্ছি। ওম শান্তি”!
CG/SS/SB
(
স্বরাষ্ট্র মন্ত্রক
শ্রীরাম জন্মভূমি তীর্থ ক্ষেত্র ট্রাস্ট গঠনের কথা ঘোষণা করার জন্য প্রধানমন্ত্রীকে অভিনন্দন জানালেন অমিত শাহ
নয়াদিল্লি, ০৫ ফেব্রুয়ারি, ২০২০
প্রধানমন্ত্রী শ্রী নরেন্দ্র মোদী আজ সংসদে শ্রীরাম জন্মভূমি তীর্থ ক্ষেত্র ট্রাস্ট গঠনের কথা ঘোষণা করেছেন। কেন্দ্রীয় স্বরাষ্ট্র মন্ত্রী শ্রী অমিত শাহ এই ট্রাস্ট গঠনের কথা ঘোষণা করার জন্য শ্রী মোদীকে অভিনন্দন জানিয়েছেন। শ্রী শাহ বলেছেন, আজ সমগ্র দেশের কাছে এই দিনটি অত্যন্ত আনন্দ ও গর্বের। তিনি আরও বলেছেন, ‘ভারতের আস্থা ও অটল বিশ্বাসের প্রতীক ভগবান শ্রীরাম মন্দির নির্মাণে তাঁর অঙ্গীকারের জন্য আমি প্রধানমন্ত্রী শ্রী নরেন্দ্র মোদীকে অভিনন্দন জানাই’।
শ্রীরাম জন্মভূমি সংক্রান্ত সুপ্রিম কোর্টের নির্দেশ অনুসারে, আজ কেন্দ্রীয় সরকার শ্রীরাম জন্মভূমি তীর্থ ক্ষেত্র নামে একটি ট্রাস্ট গঠনের ঐতিহাসিক সিদ্ধান্ত নিয়েছে। এই ঘোষণা অযোধ্যায় ভগবান শ্রীরামের মন্দির নির্মাণের লক্ষ্যে সরকারের অঙ্গীকারকেই প্রতিফলিত করে। শ্রী শাহ আরও বলেন, শ্রীরাম জন্মভূমি তীর্থ ক্ষেত্র ট্রাস্টে ১৫টি ট্রাস্টি থাকবে। এর মধ্যে একটি ট্রাস্ট গঠিত হবে দলিত সম্প্রদায়ের মানুষজনদের মধ্যে। শ্রী শাহ বলেন, ‘সামাজিক সম্প্রতি আরও সুদৃঢ় করার ক্ষেত্রে এ ধরণের একাধিক অভূতপূর্ব সিদ্ধান্ত গ্রহণের জন্য আমি প্রধানমন্ত্রীকে অভিনন্দন জানাই’।
মন্দির সংক্রান্ত যাবতীয় সিদ্ধান্ত গ্রহণের পূর্ণ অধিকার এই ট্রাস্টের থাকবে বলে জানিয়ে স্বরাষ্ট্র মন্ত্রী বলেন, ৬৭ একর জমি ট্রাস্টকে হস্তান্তরিত করা হবে। ‘আমি আশাবাদী যে, লক্ষ লক্ষ মানুষ, যাঁরা কয়েক শতাব্দী ধরে অপেক্ষা করে আসছেন, তাঁরা শীঘ্রই ভগবান শ্রীরামের জন্মভূমিতে মন্দির দেখতে পাবেন’ বলে শ্রী শাহ অভিমত প্রকাশ করেন।
SSS/BD/SB
(Visitor Counter : 80
প্রতিরক্ষামন্ত্রক
ওডিশা উপকূলে ভূমি থেকে আকাশ দ্রুত আঘাত হানতে সক্ষম ক্ষেপণাস্ত্রের পরীক্ষা
নয়াদিল্লি, ২৩ ডিসেম্বর, ২০১৯
ওডিশা উপকূলে ভারতের প্রতিরক্ষা গবেষণা উন্নয়ন সংস্থা -র তৈরি ভূমি থেকে আকাশে দ্রত আঘাত হানতে সক্ষম ক্ষেপণাস্ত্রের সফলভাবে পরীক্ষা চালানো হয়েছে। ওডিশার চাঁদিপুরে ইন্টিগ্রেটেড টেস্ট রেঞ্জ থেকে আজ সকাল ১১টা ৪৫ মিনিটে এই পরীক্ষা চালানো হয়। ক্ষেপণাস্ত্রটি মাঝ আকাশে নির্দিষ্ট লক্ষ্য বস্তুকে আঘাত হানতে সক্ষম। গ্রাউন্ড টেলিমিটরি সিস্টেমস্, রেঞ্জ র্যাডার সিস্টেমস্, ইলেক্ট্রো অপ্টিক্যাল ট্র্যাকিং সিস্টেমের মাধ্যমে এই পরীক্ষা চালানো হয়। এই ক্ষেপণাস্ত্রটি স্বয়ংক্রিয়ভাবে নিয়ন্ত্রণ ও পরিচালন করা যাবে। পরীক্ষা চালানোর সময় উপস্থিত ছিলেন ক্ষেপণাস্ত্র এবং কৌশলগত বিভাগের উপ-অধিকর্তা শ্রী এম এস আর প্রসাদ। ২০২১ সাল নাগাদ ভারতীয় সেনাবাহিনীতে এই ক্ষেপণাস্ত্রটিকে নিয়ে আসা হবে।
কেন্দ্রীয় প্রতিরক্ষা মন্ত্রী শ্রী রাজনাথ সিং, ডিআরডিও-র চেয়ারম্যান ডঃ জি সতীশ রেড্ডি সফল এই পরীক্ষার জন্য ক্ষেপণাস্ত্র তৈরি করার সঙ্গে যুক্ত প্রতিনিধি দলকে ধন্যবাদ জানিয়েছেন।
CG/SS/SB
(Visitor Counter : 185
ক্ষুদ্র, অতিক্ষুদ্রওমাঝারিশিল্পমন্ত্রক
ক্ষুদ্র ও মাঝারি প্রকল্পের কর্মসংস্হান
নয়াদিল্লি, ২৪ জুন, ২০১৯
কর্মসংস্হানের ব্যবস্হা করা যেকোন দেশের সরকারের একটি অগ্রাধিকারপ্রাপ্ত বিষয়। আমাদের দেশে কৃষিক্ষেত্রের পরেই কর্মসংস্হানের নিরিখে ক্ষুদ্র ও মাঝারি প্রকল্পের বিশেষ ভূমিকা রয়েছে। কেন্দ্রীয় পরিসংখ্যান ও কর্মসূচি রূপায়ণ মন্ত্রকের নমুনা সমীক্ষা অফিসের তথ্যে জানা গেছে প্রধানমন্ত্রীর কর্মসৃজন প্রকল্প তে ২০১৪-১৫ থেকে ২০১৮-১৯ পর্যন্ত কর্মসংস্হানের সংখ্যা উত্তরোত্তর বৃদ্ধি পেয়েছে। ২০১৪-১৫ বর্ষে এই পরিমাণ ছিল ৩ লক্ষ ৫৮ হাজার, যা ২০১৮-১৯এ বেড়ে ৫ লক্ষ ৮৭ হাজারে দাঁড়িয়েছে। এইসব কর্মসংস্হানের সংস্হান হয়েছে ক্ষুদ্র উদ্যোগ থেকে।
তাই ক্ষুদ্র ও মাঝারি শিল্পোদ্যোগগুলিতে ঋণের যোগান বাড়াতে সরকারের পক্ষ থেকে বেশকিছু গুরুত্বপূর্ণ উদ্যোগ নেওয়া হয়েছে। অন্যদিকে কেন্দ্রীয় ক্ষুদ্র ও মাঝারি শিল্প মন্ত্রক এই ধরণের শিল্পোদ্যোগের সহায়তা করতে উন্নত মানের যন্ত্রপাতি, প্রশিক্ষণ প্রাপ্ত কর্মী এবং প্রযুক্তিগত উন্নয়নের ব্যবস্হাও করেছে। মন্ত্রকের পক্ষ থেকে এজন্য দেশের বিভিন্ন স্হানে ১৮টি যান্ত্রিক প্রকৌশল কেন্দ্র খোলা হয়েছে। এই প্রকৌশল কেন্দ্রগুলিতে ২০১৭-১৮ বর্ষে প্রায় দেড় লক্ষ কর্মী প্রশিক্ষণের ব্যবস্হা হয়েছে। ২০১৮-১৯এ এই সংখ্যা বেড়ে ২ লক্ষ ছাড়িয়ে গেছে।
দেশের অর্থনীতিতে বেসরকারি ক্ষেত্রকে উৎসাহিত করা, উল্লেখযোগ্য পরিমাণ বিনিয়োগের প্রকল্পগুলি দ্রুত রূপায়ণের উদ্যোগ গ্রহণ এবং সরকারের বিভিন্ন গুরুত্বপূর্ণ প্রকল্পে ব্যয় বৃদ্ধি করে কর্মসংস্হান বাড়ানোর এক সচেতন প্রয়াস গ্রহণ করা হয়েছে। এইসব প্রকল্পের মধ্যে উল্লেখযোগ্য হল- পিএমিজিপি, এমজিএনআরইজিএ, পন্ডিত দীনদয়াল উপাধ্যায় গ্রামীণ কৌশল্যা যোজনা, দীনদয়াল অন্তোদ্যয় যোজনা, জাতীয় পৌর জীবন জীবিকা মিশন প্রভৃতি। এছাড়া সরকার মেক ইন ইন্ডিয়া, স্কিল ইন্ডিয়া এবং ডিজিটাল ইন্ডিয়ার মতো কর্মসূচি রূপায়ণের মধ্য দিতে কর্মসংস্হানের সম্ভাবনা বৃদ্ধির উদ্যোগ নিয়েছে।
কেন্দ্রীয় ক্ষুদ্র ও মাঝারি শিল্পোদ্যোগ মন্ত্রী নিতীন গড়করি রাজ্যসভায় জানিয়েছেন যে, মুদ্রা এবং স্টার্ট আপ-এর মতো যে দুই গুরুত্বপূর্ণ প্রকল্প সরকার হাতি নিয়েছে, তাতে নিজস্ব উদ্যোগে কর্মসংস্হানের সুবিধা হয়েছে। যুবকদের কর্মসংস্হান যোগ্যতা বৃদ্ধির লক্ষ্যে সারা দেশ জুড়ে বিভিন্ন ক্ষেত্রে দক্ষতা উন্নয়ন প্রকল্প রূপায়িত হয়েছে।
CG/PB/NS
(Visitor Counter : 118
স্বাস্থ্যওপরিবারকল্যাণমন্ত্রক
বেসরকারি কোভিড টিকাকরণ কেন্দ্রগুলিতে ১৮ থেকে ৫৯ বছর বয়সীদের প্রিকশন ডোজ দেওয়া সম্পর্কে রাজ্য / কেন্দ্রশাসিত অঞ্চলগুলির সঙ্গে বিশেষ বৈঠক
বেসরকারি কোভিড-১৯ টিকাকরণ কেন্দ্রগুলি টিকার দাম বাদে সর্বাধিক দেড়শো টাকা পর্যন্ত পরিষেবা মাশুল নিতে পারে
নতুন দিল্লি, ৯ এপ্রিল, ২০২২
বেসরকারি কোভিড টিকাকরণ কেন্দ্রগুলিতে ১৮-৬৯ বছর বয়সীদের প্রিকশন ডোজ দেওয়া নিয়ে আজ বেলা সাড়ে ১০টায় কেন্দ্রীয় স্বাস্থ্য ও পরিবার কল্যাণ মন্ত্রকের সচিবের পৌরোহিত্যে রাজ্য ও কেন্দ্রশাসিত অঞ্চলগুলির স্বাস্থ্য সচিবদের নিয়ে এক বিশেষ বৈঠক আয়োজিত হয়। বৈঠকে কেন্দ্রীয় স্বাস্থ্য সচিব সুস্পষ্টভাবে জানান, যে টিকা প্রথম ও দ্বিতীয় ডোজ দেওয়া হয়েছে, প্রিকশন ডোজ হিসেবে সেটিই দিতে হবে। ইতিমধ্যেই যারা কো-উইন প্ল্যাটফর্মে নথিভুক্ত হয়েছেন, প্রিকশন ডোজ নেওয়ার জন্য তাদের নতুন করে রেজিস্টেশনের প্রয়োজন নেই।
বৈঠকে বলা হয়েছে, প্রত্যেকটি টিকার তথ্য কো-উইন প্ল্যাটফর্মে উল্লেখ করতে হবে। এমনকি, টিকাকরণ কেন্দ্রগুলিতে যারা সরাসরি এসে টিকা নেবেন বা যারা অনলাইন অ্যাপয়েন্টমেন্ট নিয়েছেন, তাদের টিকা সম্পর্কিত তথ্যও কো-উইন প্ল্যাটফর্মে উল্লেখ করতে হবে।
কেন্দ্রীয় স্বাস্থ্য ও পরিবার কল্যাণ মন্ত্রকের পক্ষ থেকে আগেই জারি করা নীতি-নির্দেশিকা অনুযায়ী বেসরকারি টিকাকরণ কেন্দ্রগুলির কাজকর্ম পরিচালিত হবে। সুস্পষ্টভাবে বৈঠকে বলা হয়েছে, প্রতিটি প্রিকশন টিকার ডোজের দাম ছাড়াও টিকাকরণ কেন্দ্রগুলি পরিষেবা শুল্ক হিসেবে সর্বাধিক দেড়শো টাকা পর্যন্ত মাশুল নিতে পারে। তবে, সরকারি টিকাকরণ কেন্দ্রগুলিতে স্বাস্থ্যকর্মী, অগ্রভাগে থাকা করোনাযোদ্ধা এবং ৬০ বছর বা তার বেশি বয়সী ব্যক্তিরা বিনামূল্যে প্রিকশন ডোজ নিতে পারেন। যোগ্য ব্যক্তিদের মধ্যে প্রিকশন ডোজ দেওয়ার সংখ্যা বাড়াতে কো-উইন প্ল্যাটফর্মে নতুন যে সমস্ত বৈশিষ্ট্য সংযোজিত হয়েছে, সে সম্পর্কে রাজ্যস্তরীয় আধিকারিকদের এই বৈঠকে বিস্তারিত জানানো হয়। সাধারণ মানুষ কিভাবে টিকা শংসাপত্রে প্রয়োজনীয় সংশোধন করতে পারবেন, সে সম্পর্কেও আধিকারিকদের অবহিত করা হয়।
রাজ্য ও কেন্দ্রশাসিত অঞ্চলগুলিতে বর্তমানে ১২ বা তার বেশি বয়সীদের জন্য কোভিডের প্রথম ও দ্বিতীয় ডোজ টিকা দেওয়ার যে প্রক্রিয়া চালু রয়েছে, তা আরও ত্বরান্বিত করতে রাজ্য প্রশাসনগুলিকে পরামর্শ দেওয়া হয়েছে।
এই বৈঠকে কেন্দ্রীয় অতিরিক্ত স্বাস্থ্য সচিব ডঃ মনোহর অগনানি এবং মন্ত্রকের উচ্চপদস্থ আধিকারিকরা ছাড়াও রাজ্য সরকারের স্বাস্থ্য সচিব এবং জাতীয় স্বাস্থ্য মিশনের আধিকারিকরা ভার্চুয়াল পদ্ধতিতে যোগ দেন।
CG/BD/AS/
(Visitor Counter : 98
স্বাস্থ্যওপরিবারকল্যাণমন্ত্রক
যক্ষ্মা নির্মূলীকরণ
নয়াদিল্লি, ১৯ নভেম্বর, ২০১৯
২০২৫ সালের মধ্যে যক্ষ্মা দূ্র করার লক্ষ্যে ভারত প্রতিশ্রুতিবদ্ধ। এই লক্ষ্যে ২০১৭ - ২৫ – এর মধ্যে জাতীয় স্তরে যে পরিকল্পনা নেওয়া হয়েছে, তার আওতায় বিভিন্ন পদক্ষেপ গৃহীত হয়েছে। ২০১৭ সাল থেকে এই পদক্ষেপগুলি গৃহীত হওয়ার ফলে পরবর্তীতে তাঁর প্রভাব নজরে আসছে।
বিশ্ব জুড়ে যক্ষ্মার সংক্রমণের হার গড়ে ২০১৬ এবং ২০১৭ সালে কমে হয়েছে ১.৮ শতাংশ। ভারতে ২০১৬ – ১৭’র মধ্যে যক্ষ্মা রোগে আক্রান্তের হার কমে ৩.৩ শতাংশ হয়। ২০১৫ এবং ২০১৬-তে এই হার ছিল ২.৩ শতাংশ। ২০১৭ এবং ২-০১৮’র মধ্যে এই হার আরও কমে হয়েছে ২.৫ শতাংশ।
যক্ষ্মা রোগ পরীক্ষার বেশ কয়েকটি পদ্ধতি রয়েছে। ত্বকের পরীক্ষায় যদি পজিটিভ ধরা পড়ে, তা হলে সঙ্কিত হওয়ার কোনও কারণ নেই। সেক্ষেত্রে সংশ্লিষ্ট ব্যক্তির সংক্রমণ হতে পারে, অসুখ নয়। যখন থুথু পরীক্ষা অথবা মলিকিউলার টেস্ট পজিটিভ হয়, তখন যক্ষ্মায় আক্রান্তর বিষয়টি নিশ্চিত হয়। সেক্ষেত্রে চিন্তা হলেও রোগী যক্ষ্মার চিকিৎসা তৎক্ষণাৎ শুরু করা প্রয়োজন।
রাজ্যসভায় আজ এক লিখিত প্রশ্নের জবাবে এই তথ্য জানিয়েছেন কেন্দ্রীয় স্বাস্থ্য ও পরিবার কল্যাণ দপ্তরের প্রতিমন্ত্রী শ্রী অশ্বিনী কুমার চৌবে।
SSS/CB/SB
(Visitor Counter : 57
তথ্যওসম্প্রচারমন্ত্রক
৫৩তম আইএফএফআই-এ অভ্যাগতদের অভ্যর্থনা জানাতে উৎসবের সাজে সাজছে গোয়া
শিল্প নৈপুণ্য, উন্মুক্ত ছবি প্রদর্শন আরও অনেক কিছু ৫৩তম আইএফএফআই-এ বর্ণাঢ্য সাজের অঙ্গ হতে চলেছে
মুম্বাই, ১৩ নভেম্বর, ২০২২
ভারতে আন্তর্জাতিক চলচ্চিত্র উৎসব আইএফএফআই গোয়ায় জায়গা করে নেওয়ার পর থেকে এই উৎসবে অংশগ্রহণকারীদের সাদর আলিঙ্গন জানিয়ে আসছে এই রাজ্য। এই রাজ্যে আতিথেয়তার মনোভাব নজরকাড়া। এখানে প্রতিটি আন্তর্জাতিক চলচ্চিত্র উৎসবে হাজারো আকর্ষণ এবং অনবদ্য সব ঘটনা জড়িয়ে থাকে যা অভ্যাগতদের পুনরায় এখানে ফিরে আসার মনবাসনা তৈরি করে। প্রথম সারির চলচ্চিত্র প্রদর্শন ছাড়াও আলোচনাচক্র, মনোরঞ্জন এবং আরও অনেক অভিজ্ঞতার সন্ধান মিলবে ৫৩-তম আইএফএফআই-তে।
উৎসবের যাত্রাপথ
জয়ের যাত্রাপথ প্রস্তরদীর্ণ হলেও আইএফএফআই যাত্রাপথ উৎসব মুখর। উৎসবের এই যাত্রাপথে পানাজি-র কলা অ্যাকাডেমি থেকে গোয়ার এন্টারটেনমেন্ট সোস্যাইটির কক্ষ পর্যন্ত। রাস্তার দু-ধার, অনুন্ন শিল্প স্থাপত্য নৈপুণ্য সাজানো হচ্ছে যা প্রশংসা লাভ করবেই নয় তা গভীর মনন সমৃদ্ধ এবং এই উৎসবে অভ্যাগতদের এবং সাধারণ পথচারীদেরও তা মনোরঞ্জন করবে। এই উৎসবের পথে থাকছে নানান খাবারের স্টল। সেখানে স্থানীয় অধিবাসী থেকে শুরু করে উৎসবে অভ্যাগত এবং পর্যটকেরা ভিড় জমাবেন। পছন্দের খাবারে ক্ষুন্নবৃত্তি নিবৃত্তই নয় তাতে তারা আবার শক্তি লাভও করবেন।
উন্মুক্ত চলচ্চিত্র প্রদর্শন
এই উৎসবে অভ্যাগত হিসেবে যারা নাম নথিভুক্ত করেননি সেইসব পর্যটক এবং স্থানীয় অধিবাসীদের জন্য এবারের ৫৩তম আইএফএফআই এক চ্যালেঞ্জ নিয়ে হাজির হচ্ছে। আইএফএফআই-এর অভ্যাগতদের উপভোগ্য বেশ কিছু ছবি উন্মুক্ত প্রদর্শনের মধ্যে দিয়ে চলচ্চিত্রের এই উদযাপনে যারা নিজেদের নাম নথিভুক্ত করেননি তাঁরা আগামী বছর এই অভ্যাগতদের সঙ্গে উৎসবে নাম নথিভুক্ত করতে চান কি না সেই হাতছানি তাদের সামনে তুলে ধরা হয়েছে। আলতিনহো জগার্স পার্কে, মারগাঁওয়ের রবীন্দ্র ভবনে এবং মিরামার বিচে সুপ্রসিদ্ধ চলচ্চিত্রের উন্মুক্ত প্রদর্শনীর দরজা খুলে দেওয়া হচ্ছে।
বিনোদন ক্ষেত্র
চলচ্চিত্র প্রদর্শন এবং আলোচনার মধ্যে দিয়ে সুপ্রসিদ্ধ চলচ্চিত্রগুলি বিনোদনের ক্ষেত্রই প্রস্তুত করবে তাই নয় মনোরঞ্জনের আরও বহুবিধ ক্ষেত্রও তা রচনা করবে। ভগবান মহাবীর চিলড্রেন্স পার্ক এবং আর্ট পার্ক বিনোদন ক্ষেত্র হিসেবে তৈরি হচ্ছে। উৎসব চলাকালীন তা এই উৎসবে অভ্যাগত এবং অন্যদের জন্যও খোলা থাকবে। খাবারের স্টল, শিল্প স্থাপত্যের নৈপুন্যের সমাবেশ নিয়ে হাজির হওয়ার পাশাপাশি লাইভ প্রদর্শনীরও ব্যবস্থা থাকছে।
আইএফএফআই সম্পর্কিত
ভারতে আন্তর্জাতিক চলচ্চিত্র উৎসব আইএফএফআই শুরু হয় ১৯৫২ সালে। এশিয়ার চলচ্চিত্র উৎসবগুলির মধ্যে এটি অন্যতম। ভারতে আন্তর্জাতিক চলচ্চিত্র উৎসব আয়োজনের মূলগত উদ্দেশ্যই হল ভালো ছবি, সেই ছবির গল্পকথা এবং তার সঙ্গে জড়িত মানুষদের নিয়ে উৎসবের জয়গাথা রচনা করা। এর মধ্যে দিয়ে চলচ্চিত্রকে ভালোবাসতে শেখা, তার সংরক্ষণ ও প্রসার এবং তার গভীর অন্তর্নিহিত মর্মকথার মধ্যে দিয়ে ভালোবাসার সেতু রচনা করা, মানুষের মধ্যে বোঝাপড়া এবং সৌভাতৃত্বের বন্ধন তৈরি ছাড়াও ব্যক্তিগত এবং যৌথ উৎকর্ষকে এক নতুন শিখর স্পর্শ করার অনুপ্রেরণা জোগানো এর কাজ। ভারত সরকারের কেন্দ্রীয় তথ্য ও সম্প্রচার মন্ত্রক আয়োজক রাজ্য হিসেবে গোয়ার সরকার এবং গোয়া এন্টারটেনমেন্ট সোস্যাইটির যৌথ উদ্যোগে এই উৎসবের আয়োজন করে। ৫৩তম আইএফএফআই-র চলচ্চিত্র উৎসব সংক্রান্ত যাবতীয় প্রাসঙ্গিক তথ্য www.iffigoa.org ওয়েবসাইট, পিআইবি ওয়েবসাইট , ট্যুইটারে, ফেসবুক এবং ইন্সটাগ্রামে আইএফএফআই-র সোস্যাল মিডিয়া অ্যাকাউন্ট এবং পিআইবি গোয়ার সামাজিক মিডিয়া হ্যান্ডেল মারফত পাওয়া যাবে। সঙ্গে থাকুন, সিনেমার উদযাপন প্রাণ ভরে উপভোগ করুন এবং আনন্দ পান।
PG/AB/NS
(Visitor Counter : 121
স্বাস্থ্যওপরিবারকল্যাণমন্ত্রক
কোভিড -১৯ টিকার যোগান সম্পর্কিত সর্বশেষ তথ্য
রাজ্য ও কেন্দ্রশাসিত অঞ্চলগুলিকে প্রায় ১৮৫ কোটি ৫৩ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৫ কোটি ৭০ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ০৫ এপ্রিল, ২০২২
কেন্দ্রীয় সরকার দেশ জুড়ে কোভিড-১৯ টিকাকরণে গতি ও পরিধি সম্প্রসারণে অঙ্গীকারবদ্ধ। দেশব্যাপী কোভিড-১৯ টিকাকরণের সূচনা হয় ২০২১ – এর ১৬ই জানুয়ারি। অবশ্য, সর্বজনীন কোভিড-১৯ টিকাকরণ শুরু হয় ২০২১ – এর ২১শে জুন থেকে। অধিক সংখ্যায় টিকার যোগান, রাজ্য/কেন্দ্রশাসিত অঞ্চলগুলিতে আগাম পরিকল্পনা গ্রহণে আগেভাগেই পর্যাপ্ত টিকা সরবরাহ এবং টিকা সরবরাহ-শৃঙ্খলকে আরও সুবিন্যস্ত করার মাধ্যমে টিকাকরণ অভিযানে সার্বিক অগ্রগতি হয়েছে।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার বিনামূল্যে রাজ্য/কেন্দ্রশাসিত অঞ্চলগুলিকে কোভিড টিকা দিয়ে আসছে। সর্বজনীন কোভিড-১৯ টিকাকরণ অভিযানে নতুন পর্যায়ে কেন্দ্রীয় সরকার টিকা উৎপাদক সংস্থাগুলির কাছ থেকে ৭৫ শতাংশ টিকা সংগ্রহ করে, তা নিখরচায় রাজ্য/কেন্দ্রশাসিত অঞ্চলগুলিকে সরবরাহ করে থাকে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৮৫ কোটি ৫৩ লক্ষ ৪৪ হাজার ৪৯৫টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৫ কোটি ৭০ লক্ষ ৭৯ হাজার ৬টি টিকার ডোজ হাতে রয়েছে।
CG/SS/SB
(Visitor Counter : 80
নির্বাচনকমিশন
বিহার বিধানসভায় দুটি শূন্য আসনে উপ-নির্বাচন
নতুন দিল্লি, ৬ জানুয়ারি, ২০২১
বিহার বিধানসভা পরিষদে শ্রী বিনোদ নারায়ণ ঝাঁ এবং শ্রী সুশীল কুমার মোদীর - দুটি শূন্য আসনের জন্য উপ-নির্বাচন অনুষ্ঠিত হবে।শ্রী ঝাঁ গত ১১ নভেম্বর বিহার বিধানসভায় বিধায়ক হিসেবে নির্বাচিত হয়েছেন। অন্যদিকে শ্রী সুশীল কুমার মোদী গত ৯ ডিসেম্বর বিধানসভা পরিষদের সদস্যপদ থেকে ইস্তফা দেন।
নির্বাচন কমিশন বিহার বিধানসভা পরিষদের এই অস্থায়ী শূন্য আসনের জন্য দুটি পৃথক উপ-নির্বাচন করার সিদ্ধান্ত নিয়েছে, যেখানে বিধানসভার সদস্যরা এই শূন্যপদগুলি পূরণ করতে ভোট দেবেন।
ভোটের বিজ্ঞপ্তি জারি হবে ১১ জানুয়ারি ।মনোনয়ন জমা দেওয়ার শেষ তারিখ ১৮ জানুয়ারি। মনোনয়নপত্রগুলি খতিয়ে দেখা হবে ১৯ এবং মনোনয়ন পত্র প্রত্যাহারের শেষ তারিখ ২১ জানুয়ারি।২৮তারিখ ভোট নেওয়া হবে সকাল ৯ টা থেকে বিকেল ৪ টে পর্যন্ত। গণনা ২৮জানুয়ারি, বিকেল ৫টা।
পুরো নির্বাচন প্রক্রিয়া চলাকালীন সমস্ত ব্যক্তিকে নির্দেশিকা অনুসরণ করতে হবে : -
●নির্বাচন সম্পর্কিত কার্যকলাপের সময় প্রত্যেক ব্যক্তিকে অবশ্যই একটি মাস্ক পরতে হবে।
হল / রুম / ক্যাম্পাসে প্রবেশের সময় যে নিয়ম মেনে চলতে হবে-
●সমস্ত লোকের থার্মাল স্ক্যানিং করা হবে।
● সমস্ত জায়গায় স্যানিটাইজার রাখতে হবে।
রাজ্য সরকার এবং স্বরাষ্ট্র মন্ত্রকের জারি করা কোভিড-১৯ নির্দেশিকা অনুসারে সামাজিক দূরত্ব অনুসরণ করে চলতে হবে।
নির্বাচন পরিচালনার সময় কোভিড -১৯ নিয়ন্ত্রণ ব্যবস্থাপনার অধীনে জারি করা নির্দেশাকাবলী মেনে চলা হচ্ছে কিনা তা দেখার জন্য শীর্ষ স্তরীয় রাজ্য আধিকারিককে নিয়োগ করতে বিহারের মুখ্য সচিবকে নির্দেশ দেওয়া হয়েছে।
মানবসম্পদবিকাশমন্ত্রক
আইআইটি খড়গপুরে নেতাজী জয়ন্তী উদযাপন
কলকাতা, ২৩ জানুয়ারি, ২০২০
নেতাজী সুভাষ চন্দ্র বসুর জন্মবার্ষিকী উপলক্ষ্যে আজ আইআইটি খড়গপুরে এক অনুষ্ঠানের আয়োজন করা হয়। অনুষ্ঠানে প্রতিষ্ঠানের ডেপুটি ডাইরেক্টর শ্রী এস কে ভট্টাচার্য, রেজস্টার অধ্যাপক বি.এন সিং, অধ্যাপক সোমেশ কুমার, আন্তর্জাতিক সম্পর্ক বিষয়ক বিভাগের অধ্যাপক শ্রী বি ভট্টাচার্য সহ ছাত্রছাত্রী ও কর্মীরা নেতাজীর প্রতি শ্রদ্ধার্ঘ্য অর্পণ করেন।
প্রতিষ্ঠানের নির্দেশক অধ্যাপক বীরেন্দ্র কুমার তিওয়ারি অনুষ্ঠানে উপস্হিত না থাকতে পারলেও তাঁর সোস্যাল মিডিয়া অ্যাকাউন্টে একটি বার্তা পাঠান। ওই বার্তায় নেতাজীর উক্তি উল্লেখ করে অধ্যাপক তিওয়ারি লেখেন, জীবনের অর্ধেক আগ্রহ তখনই ফুরিয়ে যায় যখন জীবনে কোনও সমস্যা, ঝুঁকি নেওয়ার মানসিকতা না থাকে। নেতাজী সুভাষ চন্দ্র ১৯২০র ২২শে সেপ্টেম্বর বলেছিলেন, সমস্যা নতুন পথের সন্ধানে, গবেষণার নতুন পদ্ধতি উদ্ভাবনে একাধিক সুযোগ এনে দেয়। ... আমাদের জীবনে অনেক উদ্দেশ্য অর্জনের রয়েছে, অনেক লক্ষ্য পূরণ রয়েছে। তাই এই উদ্দেশ্য ও লক্ষ্য পূরণ ঝুঁকি নেওয়া ছাড়া সম্ভব নয়। কর্মজীবনে ও দৈনন্দিন জীবন-যাপনের ক্ষেত্রে সেরা দিকগুলির হদিশ পাওয়ার মাধ্যমে আমরা অভিষ্ঠ সাফল্যের দিশা খুঁজে পাই।
এই অনুষ্ঠানে প্রতিষ্ঠানের ছাত্রছাত্রীরা নেতাজী সুভাষ চন্দ্র বসুর চিন্তাভাবনা ও দৃষ্টিভঙ্গী নিয়ে এক আলোচনা সভার আয়োজন করে।
CG/BD/NS
(Visitor Counter : 42